ming030890/wiki-yue-high-quality huggingface dataset:
香港基督徒音樂事工協會

香港基督徒音樂事工協會（Hong Kong Association of Christian Music Ministry Limited），通常用英文縮寫ACM來稱呼呢個機構，係香港一個基督新教音樂創作機構，於1983年成立，用廣東話創作流行音樂去傳揚福音。協會部分成員係香港歌手同音樂家，包括翁慧韻、吳秉堅、陳芳榮、陳鎮華、辛尼哥哥、曾路得、鄧惠欣、趙孟準、金培達、郭多加、吉中鳴、鄭楚萍、麥皓輪、甄燕鳴、古丹青、張滿源、王建威、何威廉、Quin Lam、Charily Chu、Ryan Cheng等等。嗰道40年嚟曾經出過多張唔同嘅專輯，尤其係齊唱乜乜齊唱物物。佢亦會喺香港嘅教會、學校、戶外場地、大型場地等舉辦各類型聚會同到世界各地做巡迴佈道。

歷史
1982年初，包括翁慧韻、吳秉堅、陳芳榮、陳鎮華等呢啲人嘅幾位對音樂有異象嘅弟兄姊妹，開始創作粵語嘅現代詩歌，之後得到突破機構的協助出版咗《齊唱新歌》第一集。1983年「香港基督徒音樂協會」正式成立，英文簡稱ACM。1996年同「城市旋律」合併，協會亦改名做「香港基督徒音樂事工協會」。2005年整個ACM兒童詩班出嚟，2007年推出第一張由兒童詩班主唱嘅專輯《齊唱兒歌》。

使命宣言
ACM本住基督徒身份同信仰，承擔香港普同音樂文化嘅責任，並以現代基督教音樂，透過唔同音樂事工敬拜天父、廣傳福音、裝備信徒。ACM亦發揮協會功能，協助其他機構同音樂人推動基督教音樂。
香港域名註冊

香港域名註冊有限公司（HKDNR）響2001年2月成立，係香港互聯網註冊管理有限公司（HKIRC）全資擁有嘅附屬公司，專責 .hk 同 .香港 嘅註冊同管理工作。HKDNR係其中一間受HKIRC委任嘅域名註冊服務機構。
香港基督女少年軍

香港基督女少年軍（英文：The Girls' Brigade Hong Kong，縮寫：GBHK）係香港一個基督教制服團體，以基督女少年軍嘅宗旨同格言為基礎，香港區會喺1977年成立，致力推展女少年軍運動。1997年開始成立豐盛組，推廣活動畀年長婦女。

目的
基督女少年軍係一個冇分宗派嘅基督教制服團體，目的係透過分隊多姿多采嘅生活，以吸引一班教會以外嘅女性少年人加入，從而令佢哋接觸信仰同獲取正確嘅人生觀。

宗旨
幫助少女建立自律、虔誠同責任感嘅品格，體現豐盛生命嘅真義、並成為基督嘅跟隨者。

使命宣言
以基督信仰為基礎，藉制服團隊嘅訓練，培育女性良好品格，成為領袖，服事人群，見證基督嘅愛。

組別
所有組別只限女性參加。
初級組（6-7歲）
中級組（8-9歲）
高級組（10-11歲）
深資組（12-18歲）
綽越組（18-22歲)
豐盛組（55歲或以上)
香港基督少年軍

香港基督少年軍（英文：The Boys' Brigade, Hong Kong，縮寫：BBHK, 基軍）係香港一個基督教制服團體，香港區會喺1962年成立，以基督少年軍嘅宗旨同格言為基礎，致力培育3至21歲嘅兒童同青少年。透過基督教教育同領袖培訓，栽培青少年自細建立正面思想同良好品格，以整全訓練栽培隊員建立僕人領袖嘅心志，期望能夠各展所長，共建充滿活力、和諧友愛嘅社會。除咗制服團隊服務之外，亦會提供專業培訓、品格教育、社會工作、環保回收(以前)、內地社工督導服務等。

宗旨
於青少年人之間，擴展基督嘅國度，同時促進服從、虔誠、紀律、自愛等良好行為，以達成基督化嘅人格。

使命
以基督教教育為理念，幫助青少年建立良好嘅價值觀同品格。
發掘領袖潛能，培訓青少年成為教會同社會上嘅領袖，訓練服侍青少年嘅生命良師。
藉住制服團隊嘅訓練模式，致力全面發展青少年嘅成長。
帶領青少年認識同接受耶穌基督，讓基督成為佢哋生命嘅主人。

核心價值
基督為首：以青少年宣教運動為目標，裝備青少年人成為基督精兵。
青年為本：持守重點服務兒童同青少年，並關顧佢哋嘅重要影響系統，例如：家庭、學校。
專注品格：以基督教信仰教導為基礎，以鍛鍊青少年各種技能為教導平台，進行品格教育。

制服團隊
年滿3歲或以上嘅細路同青少年，男女都可以參加。
小綿羊（3-5歲或幼稚園學童）
幼級組（5-8歲或幼高至小三）
初級組（8-12歲或小四至小六）
中級組（11-18歲或中學學生）
高級組（16-21歲或中四以上學生）
融合組（適合有特別需要人士）
導師（18歲或以上）
家長義工小組
鎮坪

鎮坪係中國陝西安康一個縣，總面積1504平方公里，人口6萬。
鎦嘅同位素

鎦有76個同位素，只係有175Lu比較穩定，其他嘅都係非常唔穩定。

圖表
備註：有#號嘅數據代表冇經過實驗嘅證明，只係理論推測，而用咗括號括係代表數據唔確定。
鎮坪路站

鎮坪路站係上海地鐵3號綫、上海地鐵4號綫同上海地鐵7號綫一個地鐵站，喺普陀區。個站2000年12月26號啟用。
鎮

鎮（粵拼：zan3）係一類聚落（居民點），喺一啲國家係專門政區。喺中文入面，聚落意義上嘅鎮叫「鎮」，又有諸如市鎮（si5 zan3）、城鎮（sing4 zan3）、鄉鎮（hoeng1 zan3）、集鎮（zaap6 zan3）呢類名；政區意義上嘅鎮叫行政建制鎮，簡稱做建制鎮。
聚落意義上嘅鎮，係指人口上少過城市嘅聚居區，有供水、供電、排污、公眾設施呢啲配備，有教育、飲食、娛樂、商貿嘅職能、對週邊有經濟影響，而當地居民多數從事農業以外嘅職業。政區意義上嘅鎮，喺各國有唔同嘅定義、標準。英文翻譯中文嘅「鎮」時，經常譯做town或者small city。
鎮安

鎮安係中華人民共和國陝西商雒一個縣，總面積3,487平方公里，人口29萬[咩時候？]。
鎮元大仙

鎮元大仙，道號「鎮元子」，亦號「與世同君」，係明朝小說《西遊記》嘅角色。

故仔
佢喺萬壽山五莊觀嘅道士，法力高深，畀叫做地仙之祖。人參果（中文：人參果）喺佢嘅至寶。唐三藏師徒攞西經時去到五莊觀，孫悟空等偷人參果食，打倒人參果樹。之後師徒一行畀大仙捉實，孫悟空請觀音菩薩救咗人參果樹，最後同大仙化敵為友，結拜做兄弟。

徒弟
清風、明月等四十八位道士。
韓藝璃

韓藝璃，係大韓民國嘅一個女藝人同埋演員。
韓遂

韓遂（粵拼：hon4 seoi6；永和年間—215年），原名係韓約，字文約，涼州金城人，係東漢末年涼州地區嘅割據軍閥之一，仲係馬騰義兄弟。曾經同馬超一齊反曹操，但係失敗咗之後，馬超投降張魯，而佢逃走，後俾部下殺害。

一生
佢本名係韓約，後生被朝廷召去上京，嗰陣大將軍何進聽到佢名聲之後就見咗韓約，韓約勸佢殺嗮宦官，佢唔聽，韓約認定佢會失敗就返去涼州。
黃巾起義嗰年（184年），韓約係涼州從事，當時北宮伯玉反漢，韓約同涼州督軍從事邊允被佢劫持，韓約為咗安全就加入佢哋，做咗佢軍師，之後就做佢嘅頭首，攻殺護羌校尉泠徵、金城太守陳懿。被嗰度懸賞萬戶侯捉邊允、韓約，佢哋就改名邊章同韓遂。
之後朝廷派皇甫嵩同董卓討伐佢哋，皇甫嵩討伐失敗之後被十常侍張讓、趙忠誣衊失職，呢時韓遂佢哋壯大自己嘅勢力。朝廷又用司空張溫做車騎將軍，同埋假節，畀執金吾袁滂做副將，董卓做破虜將軍，同埋盪寇將軍周慎被張溫領導。張溫帶十萬兵馬對付韓遂佢哋，邊章同韓遂佢地進軍美陽，一時畀漢軍劣勢。
同年十一月，韓遂佢哋嘅軍馬被流星嚇櫬，認為係凶兆，愛返去金城，董卓聽咗之後就同鮑鴻佢哋進擊，斬殺數千人，畀邊章、韓遂退返榆中。張溫就畀周慎派三萬人去追擊，唔聽孫堅嘅斷糧戰略，被邊章、韓遂挾擊，斷周慎嘅運道，周慎驚到放棄戰車同輜重撤退。
中平三年（186年）春，韓遂殺死邊章北宮伯玉同李文侯，擁兵十餘萬進軍隴西。
四年（187年），韓遂喺金城被涼州刺史耿鄙討伐唔成，嗰陣隴西郡太守李參起兵反漢，同韓遂聯合，一齊殺死涼州刺史耿鄙。耿鄙嘅司馬馬騰、王國自己號稱「合眾將軍」背叛朝廷同韓遂同謀。畀王國做首領，招人同埋抄劫三輔。

藝術形象
喺小說《三國演義》係172年（漢建寧五年、熹平元年）生，韓遂俾馬超砍咗左臂之後投靠曹操，之後喺嘉靖本度註解佢215年被馬夫殺死，而毛版則冇下落。
韓藝媛

韓藝媛，係大韓民國嘅一個女藝人同埋歌手。
韓美亞

韓美亞（英文：Mia Hamm，1972年3月17號—）係美國女子足球員，1987年到2004年美國女子足球代表隊成員，幫手攞過1996年奧運同2004年奧運女子足球冠軍。
韓耀庭

韓耀庭，香港經營工作者及傳媒人，曾經喺無綫電視同蘋果日報工作。

影視工作
韓耀庭曾經為九部電影擔當編劇，包括《陰陽路九之命轉乾坤》、《陰陽路十之宣言咒》、《少年刀手》，亦曾經參與一啲電視劇製作，例如《謎情家族》、《同撈同煲》、《本草藥王》、《十萬噸情緣》、《怪俠一枝梅》、《西廂奇緣》、《追魂交易》、《賭場風雲》同《亂世佳人》‎等。

採訪工作被親中派鍾詠淵攻擊
韓耀庭曾經訪問後來被揭發涉及賄選同性騷擾等爭議嘅親中派催眠治療師鍾詠淵。當時鍾詠淵以性治療作招徠，甚至要求病患自摸同捉手指以達致性高潮，港大心理學家兼資深催眠師梁錦堂直斥佢咁做等同叫人自慰，平機會亦批評，佢嘅做法可構成性騷擾。另外，佢亦喺個人社交網站入面話自己係耶穌，又大講咸濕IQ題同侮辱一啲客人。鍾詠淵之後曾經上載短片，點名反駁韓耀庭同另一蘋果日報記者李凱琳，又攻擊有關女記者話佢性冷感。

向胡錦濤發問關於港人平反六四問題被押走
喺2012年中，中國國家主來港訪問，韓耀庭喺灣仔向胡錦濤關於港人平反六四嘅問題，但提問被警方以太大聲影響秩序為理由。強行帶走。近十分鐘事件，事件成為咗國際新聞。之後，韓耀庭更加正式投訴，要求警方同保安局交代。韓耀庭有提到，胡錦濤參觀啟德發展區期間，唔只一名記者喺採訪區入面高聲提問，但就只係拉佢一個，又批評警方濫權。
韓聯和

韓聯和，臺灣政治人物，省轄市實施地方自治前曾經做過臺南市長。
韓藝瑟

韓藝瑟，係大韓民國嘅一個女藝人同埋演員。
韓載錫

韓載錫，係大韓民國嘅一個男藝人同埋演員。
顧崇德

顧崇德，台灣時代力量政治人物，2022年曾經代表時代力量參與高雄市第九選舉區議員選舉，選舉過程中曾多次抨擊政二代世襲政治現象，如同樣為高雄市第九選區國民黨籍的現任議員鄭安秝，顧崇德曾在選舉過程中，邀請鄭安秝公開討論青年創業政策。
參與選舉過程中，顧崇德提出九大面向的政策，分別為交通、青年創業、居住、長照、兒少、體育、海洋、城市行銷、議會透明
1.交通我來顧:(1)推動停車場月租方案並輔導畸零地設停車場。(2)推動道路健檢，針對道路破碎程度訂定鋪設辦法。(3)全面檢視鳳山道路設計，廢除非必要待轉區。(4)全面檢視鳳山道路標線，降低車禍比例。
2.青創我來顧:(1)推動大學實習制度改革，分割實習與工讀型態。(2)推動創業師徒制，讓培力計劃夯實創業所需。(3)爭取高雄政府標案，登記於高雄且成立時間未滿五年公司優先得標。
3.居住我來顧:(1)推動管委會評鑑計畫，監督怠惰消極管委會，並對大樓財政提出警示。(2)推動高雄空屋稅，針對非自用住宅且無出租房課徵累進稅率。
4.長照我來顧:(1)爭取 76 里全面設置社區長照站。(2)推動重返社會失能心理復健計劃，協助失能者回到職場。
5.兒少我來故:(1)爭取國小生每三個月一次職場體驗，充足學童的職業探索。(2)爭取鳳山區國中小設置 Codeting課程，訓練學童邏輯思維能力。
6.體育我來顧:(1)推動運動經紀人計劃，協助教練及具潛力選手對接海外資源。(2)爭取鳳山 24 小時運動中心及不斷電籃球場。(3)爭取鳳山區球場全面升級，室外水泥球場全面翻新 PU 材質。
7.海洋我來顧:(1)推動南星計畫區釣點全面開放及高雄漁網實名制執行。(2)爭取閒置漁港改造垂釣親子觀光區。
8.城市行銷我來顧:(1)協助觀光局運用 NFT 操作城市行銷，賦能觀光產業。(2)推動標案最低價標改最有利標，優化城市觀光量能。
9.議會透明我來顧:(1)建立崇德市政顧問團，廣納各方專業領域意見。(2)每會期製作報告書，問政成果透明化。
顧太清

顧太清（1799年—1877年，嘉慶四年己未正月初五─光緒三年丁丑十一月初三）係大清滿洲鑲藍旗人，係嗰陣時拍得住納蘭性德嘅詞人。本來佢係西林覺羅氏嘅，原名鄂春，後尾改姓顧，名春，字梅仙，亦字子春，道號太清，晚號雲槎外史；佢重成日叫自己做太清春、太清西林春、雲槎外史。

身世同生平
顧太清係清初大學士文端公鄂爾泰個侄甘肅巡撫鄂昌個孫女。太清好細時，阿爸阿媽就死咗。雍正、乾隆時，鄂爾泰同張廷玉兩派成日鬥來鬥去，太清阿爺鄂昌就係咁受到胡中藻嘅詩獄株連，重逼到要自盡，連家產都充公埋。
太清後生時好辛苦，要由京都流落咗去江南，重喺閩、粵遁嚟遁去，住過下蘇、杭。太清廿六歲結婚，但只係做人細婆。鄂家想洗清「罪人之後」呢個唔光彩嘅背景，就借啲意話太清係榮府護衛個女，重偷偷地同佢改埋姓顧。
太清老公係奕繪（1799年─1838年，清嘉慶四年己未正月十六日─道光十八年戊戌七月七日），字子章，又叫做幻園居士，係清高宗乾隆第五個仔榮純親王永琪個孫、榮恪郡王綿億個仔。永琪個老婆，係鄂爾泰個仔鄂弼個女，所以太清、太素兩公婆一早就有親戚關係，佢哋間中都有來往下；咁都未算，佢哋呢啤都好鍾意詩詞，間唔中都唱和下，收尾重結埋婚。太清有七十九歲命。

藝術特徵
太清成日用詩記事，用詞講情。佢嘅作品有三種特徵：
文筆同意義上，講求語言通俗易明，文筆簡潔流暢，唔多用典；無乜咬文嚼字，但字裏行間就流露出深刻嘅含義。佢嘅作品咁感人，唔使講都知佢叻喺邊嘞。
神緒同埋境界上，響形同神、景同情、事同理呢啲範疇，由淺入深，由表及裏，由近到遠，由細見大。咁樣來達到渾然一體嘅境界。
結構同埋靈氣方面，唔執着一字一句嘅尖巧，但講求成篇嘅結構同埋靈氣，要一波三折、一氣呵成，渾然一體咁樣。

學術成就
太清、太素兩公婆，詩詞都叻，書畫又掂，重中意吟詠。佢哋兩公婆酬唱嘅作品，感情深，數量又大，係中國文學史上罕見嘅。
太清好出名，開講都有話「滿族詞人，男中成容若（納蘭性德），女中太清春」。太清一二十歲就開始寫詩，經歷過嘉慶、道光、咸豐、同治、光緒足足五朝，嗰時清代由盛轉衰；重有，佢充分體現過滿族官宦人家嘅奢華、人間嘅艱酸、婚姻嘅美滿，以至後期嘅孤寡。所以，佢咁豐富嘅詩詞創作，就反映咗人生際遇、社會狀況，同埋個人嘅思想情懷嘞。佢嘅作品重紀錄咗封建滿族家庭嘅盛衰變遷，就係咁，佢六十年嚟嘅創作生涯就有好大嘅成就嘞。
太清寫過《天遊閣集》、《東梅漁歌》、《紅樓夢影》等等嘅詩詞同埋一啲小說留傳後世。
顧客服務

顧客服務（英文：customer service）係指喺客人買一件產品打前打後或者買緊嗰陣為佢哋提供服務，例如係有個電話號碼俾客人喺件貨爛咗嗰陣打去問。顧客服務亦都可以係自助嘅，好似網上服務、官方網頁嘅網上留言。
顧客服務的概念係工商業作為競爭優勢嘅增值工具，整一個顧客服務管理嘅環境包括戰略、過程、組織、動力，同舉辦研究去發現顧客事實嘅需要。
顧客關係管理

顧客關係管理係網上生意嘅一環。呢樣嘅係講，一間公司點樣去做，先至同到客維持好嘅關係，畀嘅嘢啱客嘅要求。要做到呢樣，就要得到客嘅資料先，重要記低佢，同埋分析。雖然呢樣嘢睇落唔使電腦都做到，但係無電腦就會好晒時間先有結果。所以顧客關係管理，要響1990年代尾，電腦普及先至有人提出來。而響發展同時，電腦網絡發達，顧客關係管理，同網上生意其他部份環環緊扣。
顧客關係管理係由英文譯過來，即係Customer Relationship Management，簡稱CRM。顧客關係管理亦都譯做客戶關係管理

種類
顧客關係管理分三隻，三隻係可以獨立來做。第一隻係操作，係幫營業部或者服務部自動咁搞掂一啲對客嘅好煩嘅手續；第二隻係合作，幫個客可以直接同間公司搞，可以自己搞掂，唔使經營業部或者服務部；第三隻係分析，將客身上得來嘅資料，加以分析，可以做唔同嘅嘢。

操作
呢種顧客關係管理係幫前舖嘅部門做嘢。營業部、市場部、服務部都會記低晒同客講嘅嘢，做嘅嘢，通信文件等等，有齊每個客嘅紀錄。呢啲紀錄甚至會集中放晒入數據庫，等其他同事可以拎返出來睇。
咁做嘅好處，係收納晒唔同職員，唔同渠道，對一個客嘅紀錄，唔使重覆記低，做多咗嘢，或者唔記得咗，等個客唔開心。呢種管理之下，好多Call centre都有呢類管理軟件。

合作
呢種顧客關係管理，可以幫客同間公司，唔使經咁多手，快一啲搞掂。個客可以自己用互聯網、電郵、自動電話回答呢類科技自己搞掂。
做呢樣嘢個可以減少間公司個成本，亦都服務得個客好啲。

分析
呢種顧客關係管理，通常將啲客嘅資料分析，得出來嘅結果做下面嘅嘢：
做特定市場推廣做得有效啲
做特定市場推廣，容易搵到新客，同舊客推新產品或者賣高級啲嘅產品，同留客
可以參考決定產品服務個發展同價錢等等
做財務預測、利潤方析等等唔同管理決定
做風險評估、偵測騙案。尤其係信用卡交易
做呢樣要用到好多預測分析
顧定軒

顧定軒（Zeno Koo，1994年9月19號—）係香港模特兒，演員同埋歌手。

簡歷
顧定軒讀過仁濟醫院羅陳楚思中學，響中學時期開始參與模特兒工作。畢業後開始接拍唔同短片同電影，佢亦演出過唔少電視劇，包括《大眾情性》同《獅子山下2015－高價收購》等，亦演出過電影，包括《愛·尋·迷》同《藍天白雲》。
顧客

顧客係商業服務或產品嘅買嘢個一方，佢哋可能係最終消費者、代理人或供應鏈上面嘅中間人。
有話「顧客就係上帝」係市場學口號。嚮客戶服務上有種講法，「顧客永遠係啱嘅」。但係人人都有唔同嘅演譯，比如，乜嘢叫做「顧客」先，冇錢買嘢就唔算係客。
顧客可以分為：熟客、生客、大客、客仔、公司客、鬼佬客咁。對唔同客人，招呼服務有唔同。而要生意成功，一定要清楚了解顧客同市場嘅供求需要。
顧客保留

顧客保留（customer retention）係指一間企業或者一件產品有幾能夠「留住啲客」，例如係問「買咗件產品嘅客，一年之後有幾多百分比嘅人仲喺度買緊？」噉嘅問題。
市場學相當睇重研究顧客保留嘅嘢。

概論
睇埋：市場學同產品生命週期 (市場學)
事實表明，當班客開始買同用一隻產品嗰陣，佢哋往往會慢慢噉趨向「唔再買同用件產品」－例如想像家陣有隻新嘅智能手機型號 Z，吸引到唔少人買，但出咗街 6 個月之後，間企業嘅競爭對手出咗隻更勁嘅型號 Y，於是啲客就開始慢慢噉趨向「唔再買同用 Z，改為買同用 Y」嘅情況；顧客保留講緊嘅，就係一隻產品有幾能夠長遠噉引啲客買同用：
出咗街 6 個月後，有幾多 % 嘅客仲買緊用緊隻產品？
出咗街 12 個月後，有幾多 % 嘅客仲買緊用緊隻產品？
出咗街 18 個月後，有幾多 % 嘅客仲買緊用緊隻產品？
... 如此類推－於是有市場學工作者就諗到條橋，用生還分析做研究，將終結事件設做「唔再買同用件產品」，剖析有邊啲因素能夠影響啲客會買同用件產品幾耐。事實係有市場學報告話，就算顧客保留率升咗 5%，利潤已經可以升成 25 至 85% 咁多:p. 1。
產品生命週期（product life cycle）嘅圖解，X 軸係「出咗街幾耐」而 Y 軸係銷售量；經驗表明，除非一件產品係必需品，否則消費者買佢嘅意慾多數會隨時間慢慢噉跌。

統計分析
内文：生還分析
睇埋：市場研究
顧客保留可以攞生還分析（survival analysis）嚟理解。
例：2016 年遊戲玩家保留研究
玩家保留（player retention）係遊戲製作上廣受關注嘅課題，指一隻電子遊戲有幾能夠長遠噉引啲玩家一路定時定候返嚟玩，可以想像成「產品 = 電子遊戲」嘅顧客保留分析。
喺 2016 年，有一班法國嘅研究者做咗份研究，想睇吓著名電子遊戲入面嘅玩家保留會受乜因素影響。佢哋搜集咗描述一班玩家嘅數據返嚟，啲數據紀錄咗啲玩家玩隻遊戲嘅紀錄，班研究者：
量度咗大拃佢哋預咗用嚟做自變數嘅變數，包括玩家响遊戲入面嘅行為（例如「開咗幾多次槍」呀噉）；
然後佢哋計咗個生還模型出嚟；
佢哋用比例危機模型睇吓啲自變數會點樣影響「生還時間」。
研究者發現，（簡化講）玩家响遊戲入面用武器用得愈多，佢哋嘅「生還時間」傾向會愈長。噉亦即係話，電子遊戲工作者可以透過量度玩家响遊戲裏面嘅行為嚟預測佢哋會玩幾耐－而呢點對電子遊戲設計嚟講係樣有用嘅資訊。
顧客終生價值

顧客終生價值（英文：customer lifetime value，CLV / CLTV）喺市場學上係指一個客由「開始買隻產品」至「停止買隻產品，並且以後都唔再買」之間總共使咗幾多錢喺隻產品身上。
香港碼頭一覽

香港嘅碼頭一覽。

香港郵輪碼頭
啟德的f
海運大廈。
香港社區網絡

香港社區網絡係香港一個活躍於葵涌嘅非牟利慈善團體（91/10503），宗旨係為香港嘅少數族裔提供服務。

背景
香港社區網絡有限公司（CR no. = 1415610）前身係健英社有限公司。根據公司註冊處資料，健英社喺2010年1月26號喺公司註冊處成功註冊，2013年2月8號改名做香港社區網絡有限公司。2014年，民政事務總署決定，每年資助510萬元成立葵青區少數族裔支援中心，交畀香港社網絡去做。
會長係梁祖彬教授，監事會主席係孫國林，執行委員會主席係劉迺強。2014年4月26號，勞工及福利局局長張建宗出席香港社區網絡新會址揭幕禮，同場出席嘉賓重有工聯會嘅陳婉嫻同埋新界社團聯會理事長陳勇。

人馬
香港社區網絡主要人馬包括：
贊助人：李家傑（全國政協常委）
會長：梁祖彬教授（香港大學社工及社會行政學系教授）
副會長：林玉茵（寶時年集團董事、香港菁英會副秘書長）
監事會主席：孫國林（恒基兆業地產有限公司執行董事）
顧問委員會主席：梁寶珠（寶時年集團主席）
顧問委員會委員：龔因心（華懋集團執行董事）
香港社區網絡服務總監係范國輝。范國輝曾經代表民建聯同工聯會多次出選深水埗麗閣選區（分別喺2003年區議會補選、2003年區議會選舉、2007年區議會選舉同埋2011年區議會選舉）。

活動
香港社區網絡曾經舉辦多個活動，包括：全港少數族裔廣東話挑戰賽、《五個小孩的校長》電影觀賞、4・25尼泊爾地震服務分享會、社區網絡之友－家好月圓迎中秋聯歡會、社區網絡之友－婦女健康檢查及申請公屋資訊講座、免費長者飯堂、多元文化嘉年華、城市定向挑戰賽、「綠色融和樂安蔭」嘉年華⋯⋯等等。

爭議
2016年立法會選舉投票日前，《成報》登咗評論員「漢江泄」嘅文章，話本土派政黨青年新政同香港社區網絡同劉迺強有關連，但係佢哋強烈否認。
香港示威文化

香港示威文化，係指香港市民通過和平示威表達對政府施政不滿嘅一種方式。

史
香港比較出名嘅示威包括：歷年嘅維園六四燭光晚會，香港主權移交後經歷多次嘅七一遊行，2014年嘅雨遮革命、2019年嘅反送中運動期間嘅多次反送中大遊行等。

產生嘅原因
事緣英治時期，港英政府係容許市民通過示威嚟表達不滿，1997年香港主權移交之後，香港市民繼續沿襲呢種表達方式。
不過自從2020年中共通過港版國安法，同埋香港特區政府因武漢肺炎疫情發出限聚令之後，示威集會申請難以獲批，香港以往嘅街頭示威基本上已經消失。
香港神學院

香港神學院（英文：Bible Seminary of Hong Kong）係香港一間神學院，喺1952年創立，原名叫香港聖經學院，當時院址喺紅磡馬頭圍道。1960年搬到九龍塘金巴倫道17號而家嘅院址，1970年改名做香港神學院。
黑角頭石刻

黑角頭石刻（英文：Rock Carving at Cape Collinson）係位於香港島東區黑角頭嘅香港法定古蹟，2018年10月畀人發現。黑角頭石刻喺海拔約11米嘅懸崖上，約1.6米高，2.6米闊。紋飾刻喺天然露頭一處幾平嘅風化石面上，呈幾何同曲線圖案，同香港青銅器時代器物，同埋其他八處石刻好似。
黑角鮟鱇科

黑角鮟鱇科（學名：Melanocetidae）係輻鰭魚綱鮟鱇目嘅其中一個科。
黑豹

黑豹並唔係一種特別品種，佢只係豹嘅黑化（melanism）變異。貓科動物（尤其是大型品種），都會發展出一啲顏色有異於原有顏色嘅個體，但喺陽光照射底下，仍可見到豹獨有嘅圓形斑紋。其他例子有白老虎，美洲豹，金貓等。
香港荔園動物園就養過兩隻黑豹，而香港動植物公園亦都曾經養過黑化嘅美洲豹。
黑角頭燈塔

黑角頭燈塔係位於香港東區黑角頭一座燈塔，喺1876年啟用，1966年大幅翻新。2010年1月20號確定為三級歷史建築。
黑豆

黑豆係黃豆嘅一個變種，豆身黑色。
傳統上黑豆係整豆豉嘅原料，近年又興將黑豆同黑芝麻磨成「黑芝麻黑豆漿」。
黑裝修，紅裝飾，藍罷買，黃幫襯

「黑裝修，紅裝飾，藍罷買，黃幫襯」係香港一個社會運動行動，由LIHKG討論區（連登）網民發起。因應2019年《逃犯條例》修訂問題造成反逃犯條例修訂運動，過程發生好多事，造成社運升級。結果示威升級，出現暴力同埋破壞情況。

意思
如果遭到示威人士定性做下面「四色」中其中一種，就會有相應差別待遇：
「黑裝修」指，建制派、香港特區政府（合稱港共）同埋被指涉事人士（例如：黑社會福建幫、港鐵（黨鐵），或包括大陸國營企業）都可能會俾人打，「裝修」可指破壞。
「紅裝飾」指，中資或者中共國企、國私合營（合稱：赤匪）都會遭到「裝飾」，即係淋油，寫大字報，貼文宣同埋政治海報。例如商店變成「連登農場、連農場（其實指連儂牆）」。
「藍罷買」指，藍絲帶同埋有關支持者撐警人士所有生意，都會冇示威者去幫襯，同埋會有人唱衰佢。
「黃幫襯」指，黃絲帶同埋表明係「逆權運動支持者」旗下所有生意，都會得到歡迎。示威者會叫做「大大力懲罰」，皆因搞到伙記做到冇停手，所以叫「懲罰」。

發展
2019年7月，經濟日報集團石鏡泉去藍絲帶集會台上公然教唆其他人去打人。當時20號「守護香港」集會上，石鏡泉話用藤條同埋水喉通打人係一種「教仔」方法，佢重講到好深入，話要用幾粗同埋幾長，用咩力同埋打身體邊個部位。其後，石鏡泉受到集團員工同埋公會，重有社會各界批評，石最終收返「打仔論」。
其實，親建制派一班友入面好多都成日話要打要殺，例如2006年8月6號，《太陽報》專欄作家「紀曉嵐鐵筆」就發表評論對待非建制派做法係「對奸黨唔使論理只須暴打」。又如：2017年極端藍絲組織新界大聯盟舉辦嘅「革走戴耀廷吶喊大會」上，香港立法會議員何君堯講「殺無赦」，而曾樹和就話「必須殺」等恐怖主義言論。
2019年7月21號，七二一元朗襲擊發生，過程中有人影到，同埋無香港警察去阻止，有人試過報警但唔成功。自從福佬打人之後，香港出現有關針對性示威行動，最後發展成「黑裝修，紅裝飾，藍罷買，黃幫襯」現象。另外，何君堯議員本來就係新界佬，早年已被指同埋班福佬有關，2019年七二一元朗襲擊時，成班「白衣人」入面有人同何君堯講：「我福建實力，畀啲能量佢」。何即俾手指公（俾Like）對方，同埋同班白衣人喳手，何重話：「你哋係我英雄」。
同年9月中，何議員辦事處被毀。差唔多時候，16號，北角、炮台山再出現一班大陸口音白衣人打市民事件，有人自稱「福建人」。
同年10月28號晚屯門示威期間，富臨集團旗下龍門冰室海麗花園分店遭到「黑裝修行動」，俾人掟汽油彈。
不過自同年11月香港理工大學衝突之後，激進勢力元氣大傷，「黑裝修，紅裝飾」嘅行動變得越嚟越少，只係得返以建立「黃色經濟圈」做目標嘅「藍罷買，黃幫襯」嘅行動可以維持落去。

反應
親政府團體表明反對，香港警察話口號有「美化暴力」之嫌。中共黨媒《人民日報》話係引火自焚。中聯辦有關報紙亦大肆批判行動，話示威者會長期「亂港」，計劃行動已「地下化」。
另外，「罷鷲行動」過程中有殺錯良民例子，例如一芳水果茶。報指事後一芳得到示威者「還原」，香港總代理表示歡迎。大陸手機品牌小米雖然曾經用「五大平台，缺一不可」廣告口號，重遭到國家機器狠批「缺腦如此，無藥可救」，但最終難逃「火攻」命運。有示威網站認為可能過激，網友亦話唔破壞大陸民企，亦有人話真係「生米煮熟飯」、「煲仔飯」，「對準政權」。
2019年10月尾，有連登會員表示如果「政見唔同就要『裝修』」，覺得運動變質似「大陸文革」，有唔少人同意講法。其實，前前後後網上已經出現好多懷疑「借刀」，特指唔係上市公司就好難起底。譚仔雲南米線一直無表態，直至2019年10月26號有分店被貼上反示威標語，令媒體同埋示威者關注。連登人認為加藤屋係「黃絲」所以譚仔都一樣，認為係反日大陸人借刀殺人；亦有要求公開CCTV證明清白前會「罷賣」。譚仔Facebook貼文指係「整蠱」，有條友由鋪頭外面貼上去。
當被認定係「黃絲」後，小商店生意會被帶挈。不過亦有風險，例如藍絲報復。明星食堂龍門冰室表明撐學運後遭到破壞，有YouTuber話馬鞍山黃絲小店俾人拆爛把鎖。
示威散水後，會有趁火打劫，差人都拉唔少，大陸佬、南亞黨、香港中佬，咩賊都有。
有關活動經過爭議去到10月，香港示威慢慢變成「爆買日」行動，強調用消費建設本土主義。目的係動員大量支持者去大力幫襯「黃絲店」，行動又叫做「爆買黃店日」，有次行動又叫做「三區爆買日」等等。
黑豬

黑豬，仿日文叫法黑豚，又叫伯克豬，係原產自英國伯克郡嘅家豬品種，除咗四隻豬腳、豬面同豬尾之外，成身都係黑色。
日本鹿兒島縣引入咗黑豬培育，令呢隻豬種發揚光大，做咗日本菜其中一種比較貴嘅食材。
陳國靖

陳國靖（英文：Angus Chan，1986年2月27號—）係前香港無綫電視經理人藝員。2017年12月1號同無綫電視結束合約。
陳國邦

陳國邦（英文：Power Chan，1968年2月4號—），係香港男演員，香港演藝學院戲劇學院畢業，1989年出道，曾經長期做無綫電視藝員，拍過好多電視劇，亦拍過一啲電影同舞台劇。佢老婆係香港女藝人羅敏莊。

演出
呢個表唔完整，歡迎加料。
陳團英

陳團英（英文：Tan Twan Eng，1972年—）係馬來西亞男作家。佢喺檳城出世，喺英國倫敦大學修讀法律，畢業後喺吉隆坡一間律師事務所做工，2000年左右開始寫作，2007年出版第一本小說《雨之賜》（The Gift of Rain）。2013年憑《夕霧花園》獲得第六屆英仕曼亞洲文學獎。
陳坤

陈坤（1976年2月4號—），係中國演員、歌手，喺重慶市出世，北京電影學院畢業，因為主演《雲水謠》、《畫皮》獲得華表獎、百花獎最佳男主角。經典角色係《龍門飛甲》中嘅雨化田。2016年主演《尋龍訣》票房過16億。陳坤連同鄧超、劉燁、黃曉明合稱「四大中生」。

生平
陳坤1995年離開家鄉重慶到北京，考入東方歌舞團（目前中国国家歌舞团）任独唱歌手；1996年，陈坤考入北京电影学院表演系本科。
1999年主演電影《國歌》步入影壇，隨後主演中法合拍影片《巴尔扎克和小裁缝》赢得好評；以《像霧像雨又像風》、《金粉世家》等電視劇獲得廣泛關注，後憑電影《雲水謠》、《畫皮》獲華表獎、百花獎雙料影帝。近年喺《龍門飛甲》、《畫皮》、《讓子彈飛》、《建國大業》、《尋龍訣》、《火鍋英雄》等電影中更顯蛻變，塑造多個風格迥异，令人印象深刻的角色，演技漸成大器。
演艺之外热心公益，陈坤于2011年发起心灵公益项目“行走的力量”，在社会上引起广泛反响。“行走的力量”旨在号召人们通过最本能的行走，在行走中安静下来，与自己的内心对话，获取正面的内心能量，并将正能量传播给他人。记录心路历程的个人随笔集《突然就走到了西藏》畅销50余万册，登上畅销作家榜。2012年陈坤担任联合国儿童基金会中国大使，推广呼吁保护儿童权益；并持续捐助大爱清尘、关爱老兵、大病医保等民间慈善项目。
2010年7月，陈坤結束同榮信達嘅十年經紀約，成立自己嘅工作室“东申童画”。2013年11月获得奥地利大使馆颁发嘅“雪绒花”勋章。

經歷
1976年2月4號陈坤出世于重庆市江北区，童年时父母离异，家境贫困，陈坤跟住外婆生活，直至11岁先返到阿媽身边。初中就读重庆市江北区字水中学，高中就读重庆学田塆职业中学。为咗喺经济上自立，并帮助负担家庭开支，陈坤喺高中时开始半工半读，先后任印刷所打字员、酒吧服务员、驻唱歌手，后得到重庆歌剧院王梅言老师嘅声乐指导，1995年考入东方歌舞团，担任独唱歌手。
1996年离开东方歌舞团；同年，陈坤陪友人报考北京电影学院，却以专业课第一名嘅成绩考进北京电影学院表演系本科班。2000年毕业于北京电影学院表演系96级，获文学学士学位。2010年，北京电影学院举行60年校庆，陈坤获颁电影学院优秀毕业生奖。
1999年，大學三年级嘅陳坤陪同女同學白雲同孔维去試戲，意外被導演吳子牛相中，出演建國50周年嘅獻禮影片《國歌》，嗰條片攞咗年度票房第四名嘅票房成績，係陳坤嘅首部影視作品。
2002年，主演法國导演戴思杰執導嘅電影《巴爾扎克和小裁缝》，嗰個電影提名第61届金球奖最佳外語片，入圍第55屆戛纳电影节“一種注視”單元，聯合周迅同導演戴思杰應邀出席戛纳電影節開幕式。
2003年，主演改编自張恨水同名小說嘅电视剧《金粉世家》，攞得中央電視台年度收視冠軍，陳坤出演令人又愛又恨卻欲罢不能嘅男主角金燕西，呢一角色都係陳坤初期嘅代表角色。
陳坤一直以其獨特嘅憂鬱气质得到觀眾愛戴，但亦因為咁惹起質疑。不過，佢透過一系列作品如《建國大業》中嘅蔣經國、《讓子彈飛》中嘅胡萬同《錢學森》中精湛嘅表現讓觀眾感到耳目一新，證明咗其演技嘅实力。
陳坤喺自傳《突然就走到西藏》中首次披露2003年到2007年間被憂鬱症困擾嘅經歷，希望借此表達信仰同定力可以助人闖出陰霾。佢喺2010年成立公司東申童画同公益項目“行走的力量”鼓励人哋透過行走去搵到内心，並抱着樂觀嘅心去待人處事。
陳坤主演嘅《晝皮II》喺2012年創下7億人民幣票房記錄，但佢毅然決定停落嚟休息，專注發展公益項目，並回歸生活琢磨演技。
2014年，佢為支持香港新晉導演，以零片酬出演電影《過界》，首次喺電影里挑戰咗一個中年父親嘅角色，煙不離手，為角色不惜增肥15斤，憑《過界》獲得摩洛哥薩累國際婦女電影節最佳男演員獎。
陳坤直到而家未婚，但有一個仔「優優」，大名陳尊佑，2002年出世。
2017年，陳坤以總監製身份參與到中國國產動畫《全職高手》之中，呢個係陳坤第一次為影視作品擔任總監製。
颱風天兔

颱風天兔係太平洋颱風季嘅熱帶氣旋名。「天兔」呢個名由日本提供，指天兔座。
颱風天兔可以係：
熱帶風暴天兔 (2001年)
颱風天兔 (2007年)
颱風天兔 (2013年)
颱風天秤

颱風天秤係太平洋颱風季嘅熱帶氣旋名。「天秤」呢個名由日本提供，指天秤座。
颱風天秤可以係：
熱帶風暴天秤 (2000年)
熱帶風暴天秤 (2005年)
颱風天秤 (2012年)
颱風天秤 (2017年)
颱風天鵝

颱風天鵝係太平洋颱風季嘅熱帶氣旋名。「天鵝」呢個名由南韓提供，指動物天鵝。
颱風天鵝可以係：
強烈熱帶風暴天鵝 (2003年)
熱帶風暴天鵝 (2009年)
颱風天鵝 (2015年)
颱風天鵝 (2020年)
颱風妮妲

颱風妮妲係太平洋颱風季嘅熱帶氣旋名。「妮妲」呢個名由泰國提供，係當地女仔名。
颱風妮妲可以係：
颱風妮妲 (2004年)
颱風妮妲 (2009年)
颱風妮妲 (2016年)
颱風夏浪

颱風夏浪係太平洋颱風季嘅熱帶氣旋名。「夏浪」呢個名由越南提供，係指下龍灣。
颱風夏浪可以係：
颱風夏浪 (2002年)
強烈熱帶風暴夏浪 (2008年)
颱風夏浪 (2014年)
颱風奧鹿

颱風奧鹿係太平洋颱風季嘅熱帶氣旋名。「奧鹿」呢個名由大韓民國提供，係指動物東方狍。
颱風奧鹿可以係：
熱帶風暴奧鹿 (2004年)
熱帶風暴奧鹿 (2011年)
颱風奧鹿 (2017年)
颱風奧麥斯

颱風奧麥斯係太平洋颱風季嘅熱帶氣旋名。「奧麥斯」呢個名由美國提供，帛琉文入面都係解做「徘徊遊蕩」。
颱風奧麥斯可以係：
強烈熱帶風暴奧麥斯 (2004年)
熱帶風暴奧麥斯 (2010年)
強烈熱帶風暴奧麥斯 (2016年)
強烈熱帶風暴奧麥斯 (2021年)
馬來群島

馬來群島係東南亞嘅群島，喺印度洋東面、太平洋西面，有超過兩萬五千個島。
馬來群島可以再細分出幾組群島，包括巽他群島（大巽他群島、小巽他群島）、摩鹿加群島、菲律賓群島等。主要嘅島包括新畿內亞、蘇門答臘、婆羅洲、蘇拉威西、爪哇同呂宋。
馬來短劍

馬來短劍又譯做格里斯劍（印尼文：keris；馬來話：keris；他加祿話：Kalis；泰文：กริช），係馬來群島同馬來半島各民族用嘅一種獨特短劍，主要喺印尼、馬來西亞、汶萊、泰國南部同埋菲律賓南部等「馬來世界」傳統文化圈地區流行，喺日本有類似嘅蛇行劍。由於佢嘅劍刃係波浪型，所以亦被叫做波狀刃短劍、波紋劍。

語源
「格里斯」一詞來源於古代爪哇語中「ngiris」一詞，呢個詞意思係刺或者劈。西方國家成日將呢把劍個名拼寫做「kris」，然而喺東南亞唔少國家叫佢做「Keris」。例外嘅係，菲律賓嘅摩洛人將呢把劍拼寫做「Kalis」或者「Kris」，而喺泰國就讀做「Kris」。另外，以前有一啲歐洲殖民者亦曾經將呢把劍嘅名拼寫做「cryse」、「crise」、「criss」、「kriss」或者「creese」。

使用
爪哇人佩帶馬來短劍各種方式
喺印尼爪哇島，每個家庭入面嘅男性成員都會佩帶馬來短劍。馬來短劍往往會有一個彎曲嘅劍柄，噉嘅設計能夠加強砍、刺敵人時劍刃嘅壓力。但係除咗劍柄之外，無對手保護裝置。而且馬來短劍嘅劍刃係彎難以控制，所以使用馬來短劍時如果技術不精，好容易刺傷自己。
依家馬來短劍一般用於宗教同儀式上，被當作護身符同埋傳家寶，或者慶典嘅飾物。東南亞亦流傳住好多有關馬來短劍嘅神話傳說。2005年，聯合國教科文組織確認印尼嘅馬來短劍為世界非物質文化遺產。
馬來短劍主要分兩種唔同形式嘅劍，直長型馬來短劍象徵「靜」，主要作為防守用馬來短劍；彎曲型馬來短劍象徵「動」，主要作為進攻用馬來短劍，通常彎曲行馬來短劍嘅彎曲數量為奇數。而一把馬來短劍鍛造過程好花工序，通常需要反覆鍛造入火500次，先至鍛造出一把基本馬來短劍。
馬來紙鷂

馬來紙鷂（爪夷文：واو بولن；英文：Wau bulan），係一個精心設計嘅馬來西亞風格月亮型紙鷂（通常有花卉圖案），傳統喺馬來西亞吉蘭丹州流行。佢係馬來西亞嘅國家標誌之一，另一啲作為木槿屬。馬來西亞5毫子硬幣（1989年系列）嘅反面顯示住精美嘅馬來紙鷂，頂部有hummer。馬來西亞航空（MAS）嘅logo係根據馬來紙鷂（cat紙鷂）。
馬來西亞有好多種馬來紙鷂，每種都有自己嘅特色。Wau kucing（cat kite）同 wau merak（孔雀紙鷂）係其中一啲變體。

特徵
馬來紙鷂嘅名嚟自佢下面部分嘅新月月光形狀（月光喺馬來文意思係bulan）。畀正確嘅顏色，馬來紙鷂喺飛行時顯然好似升緊嘅新月。
馬來紙鷂嘅大細比任何其他馬來西亞傳統紙鷂大。典型尺寸係闊2.5米，長3.5米。咁樣令到佢喺空中高高飄揚時，仍然可以睇到畫喺紙鷂上面嘅設計。為咗令佢更加與眾不同，馬來紙鷂通常會設計大型、深色嘅圖案。
馬來菜

馬來菜（英文：Malay cuisine），係東南亞馬來族嘅傳統菜式，喺馬來西亞、星加坡、印尼、汶萊、泰國同菲律賓南部比較常見。
馬來熊

馬來熊，又叫狗熊同太陽熊，係一種難以捉摸嘅夜行動物。佢同時又係所有熊科之中最細隻嘅品種。

生理構造
頭大耳細，外型似狗。雄性體重有成 70 公斤重，雌性大約 50 公斤。身體全長 110 至 114 公分。啱啱出世嘅熊仔可去到 325 克重。毛色由黑色到灰色。胸前有一塊月亮型嘅斑紋，黃色白色都有，同懶熊嘅胸前斑紋有啲相似。脷有伸縮性，可以伸到 25 公分。頸部皮膚好鬆，就算天敵從背後撲擊，都可以轉身迎擊。馬來熊嘅犬齒係所有熊人之中最長嘅，馬來熊係熊科中最細嘅。

原產地
南亞同東南亞。包括老撾、柬埔寨、越南、泰國、馬來西亞、印尼、緬甸、孟加拉等地，喺中國嘅雲南省綠春縣同埋西藏芒康亦有少量分布。香港以前亦可能係馬來熊嘅原生分布地。

生活習性
生態資料缺乏，只知係獨居，以樹棲為主。雜食性，以昆蟲、白蟻、生果咁，亦都鍾意食甜嘢。主要住響低海拔嘅森林，冇冬眠嘅習性。

生殖
發情期係 6-8 月，期間雄性會追逐雌性。妊娠期96日。壽命有30年。

備註
一啲馬來西亞人會私底下養馬來熊，但多數未能提供到適當嘅飼養模式，亦對佢嘅潛在危險加以忽視。1966年曾經有一隻馬來熊同懶熊雜交後嘅雜種，喺日本多摩動物園度出世。
1989年11月，響香港就有人放咗隻小型馬來熊響荔園動物園門外，後期俾人發現。因為香港冇動物園肯收容佢，最後將佢送返去原產地。
馬來犀鳥

馬來犀鳥（Buceros rhinoceros）係犀鳥之中最大隻嘅其中一種，體長110-127厘米，重2-3公斤。馬來犀鳥如果圈養嘅話可以活到35歲。係一種熱帶雨林裏面最搶眼嘅大雀。
同其他犀鳥一樣，馬來犀鳥公有紅紅橙橙嘅眼，而乸嘅就白白地色。飛嗰陣可以聽到佢嘅拍翼聲。原產馬來西亞、婆羅洲、爪哇同蘇門答臘。香港幾千年前都可能係呢種犀鳥嘅棲息地之一。食爬蟲類、雀鳥、果實、老鼠等。同長臂猿有一個互利共同嘅關係。一夫一妻制，佢哋會喺大樹窿度挖窿造巢，犀鳥乸會喺樹窿面鋪一浸泥，只留返一個細窿，作交換食物同糞便用，咁樣就可以避免蛇等捕獵者入窿食佢哋啲仔。
香港公園尤德觀鳥園有專門養佢嘅籠，但有時又將佢改喺九龍公園嘅百鳥苑，或者香港動植物公園度養。
馬來西亞 Legoland

馬來西亞 Legoland（馬來話：Legoland Malaysia）係亞洲區第一個Legoland，喺馬來西亞柔佛州依斯干達公主城，2012年9月15號開幕。
呢個主題樂園設計畀所有年齡層嘅家庭，尤其係以2至12歲細路作為主要市場對象。樂園佔地超過76英畝，由7個主題園區組成。
馬來武術

馬來武術（馬來話：Silat或Pencak Silat、米南佳保語：silek），音譯席拉或是班卡西拉，亦叫馬來防身術，係馬來西亞、印尼、汶萊、新加坡、泰國、菲律賓等地流行嘅一種傳統武術、防身術，為馬來文化重要一環，喺7世紀開始盛行。呢種防身武術源自印尼蘇門答臘同爪哇，全面踢、打、摔、拿技術都有，有時會結合音樂作為舞蹈展出，具有好高嘅觀賞性。呢種武術亦係東南亞運動會嘅比賽項目之一。

好處
呢篇文或者呢段要 翻譯（或者由 印尼文維基加料）。 請譯佢。
上次編輯：2023年4月19號 05:03。(翻譯指引)
馬來武術比賽
馬來武術主要有四個主要方面，分別係：
精神方面：馬來武術可以建立同發展一個人嘅良好個性同高尚品格。古代武術大師通常必須經歷冥想，冥想或神秘主義其他方面嘅各個階段，先可以獲得最高嘅知識水平。
藝術同文化方面：彭卡克（Pencak）一詞通常用傳統嘅音樂同服裝嚟描述馬來武術舞蹈嘅藝術形式。
武術方面：自信同自決對於掌握馬來武術好重要。Silat一詞傾向於強調武術技巧嘅技術方面。
運動方面：戰士會通過武術身體鍛煉嚟調節思想。競爭只係一少部分，體育方面包括比賽形式嘅演示同表演，無論係單打、雙打定係小隊。

武器
呢篇文或者呢段要 翻譯（或者由 喺英文維基翻譯過嚟加料）。 請譯佢。
上次編輯：2023年4月19號 05:03。(翻譯指引)
爪刀 (Kerambit)
同其他大多數古代搏擊藝術一樣，馬來武術最初喺歷史上着重用武器多過赤手空拳。雖然今時今日唔再係噉，但係馬來武術學校都會包含武器，作為武術重要一環。馬來武術包括各式各樣嘅武器，以下係歸納為古典風格嘅標準配置。另外，亦會教授一啲「秘密」武器畀高階學生。
Toya: 通常用藤嚟製造，有時亦會用木或者金屬。
通常5-6英尺長，直徑1.5-2寸長。
Tombak/Lembing:
用竹、鋼或者木做嘅矛或者標槍。有時會喺刀片附近加啲馬毛。
Parang:
似彎刀嘅菜刀，長10到36英寸不等。
Golok: 重嘅切肉刀，有10到20英寸長，刀片中央最重。
Pisau: 任何一種短刀。
Kris:
將唔同類型的金屬折疊一齊，然後用酸性洗滌嘅雙刃匕首
(Double-edged dagger made by folding different types of metal together and then washing it in acid.)
Sabit/Celurit:
一把鐮刀，通常用嚟耕種同收割嘅鐮刀。
Tongkat/Galah: 短棍或者棍棒
Pedang:
一種劍，通常係單刃，一係直或者微彎。通常15-35英寸長，刀片有10英寸以上長。
(Sword, most often single-edged and either straight or slightly curved. Usually measures 15-35 inches overall with a blade upward of 10 inches long)
Klewang:
單刃長劍，尖端附近有一個突出嘅凹口
(Single-edge longsword with a protruding notch near its tip)
Chabang:
短柄三叉戟，字面意思係「支條」
(Short-handled trident, literally meaning "branch")
Selendang:
一條可以用嚟勒、抓實同攪打嘅絲
(A silk that can be used for strangling, grappling and whipping)
Kerambit: 一把似爪嘅細彎刀

技巧
無武器表演緊golok
基本上馬來武術技巧好唔同，其中喺印尼群島嘅風格同動作都各有不同。各個學科都可以好似Aceh咁有攻擊性，好似巴厘咁規避，或者介乎兩者之間。佢哋可以專注喺打擊（pukulan）、踢（tendangan）、鎖（kuncian）、武器（senjata），甚至係精神發展，而唔係身體戰鬥技巧。大多數花式專於以上其中一種或者兩種，但仍會喺一定程度上充分利用嗮佢哋。某啲特徵傾向喺特定地理區域中佔主導地位：
踢 - 西蘇門答臘、 北蘇門答臘
手/手擘 - 雅加達、西爪哇、蘇拉威西島、 加里曼丹
掙扎 - 東爪哇、 蘇門答臘
擊（手同腳）- 巴厘、 中爪哇、 馬都拉

姿勢同步驟
初學學生首先會學基本身體姿勢同步驟。「langkah」係喺戰鬥中將腳由一個點移去另一個點嘅方法。馬來武術有幾個基本步驟，叫「langkah 8 penjuru」或者「eight directions of steps」。當練習「langkah」時，傳統音樂成日用嚟做改變身體姿勢嘅信號。
「Langkah」連同預設姿勢一齊教，為防衛自己或者發動攻擊定下基礎。最基本姿勢係紮馬（kekuda 或者 kuda-kuda），呢個站立姿勢可以令身體企得更穩定。其他姿勢可以訓練腳、腿、大髀、臀部同背部。其他主要姿勢有中間姿勢、側面姿勢同前向姿勢。喺老虎爬行姿勢，身體要保持低，抱住地下低矮嘅位置，呢種姿勢喺 Minang silek 好常見。姿勢實際上係「langkah」、身體姿勢同動作嘅結合。通過正確咁運用，馬來武術者無論喺企喺度、蹲低定係坐低都可以攻擊或者防衛自己，同埋由一笪地方轉移去第二度。當學生熟悉姿勢同「langkah」時，所有呢啲方法都可以結合埋一齊。

國際性比賽
主要國際性比賽係 Pencak Silat World Championship，由 PERSILAT 舉辦。呢個比賽每2-3年舉辦一次。多過30個國家隊參加最近喺雅加達(2010)、清萊（2012）同布吉（2015）舉辦嘅比賽。
馬來武術競技場
2011年東南亞運動會中嘅馬來武術比賽
香港體育館

香港體育館，俗稱紅磡體育館、紅館，係香港一座大型室內多用途場館，響九龍紅磡灣暢運道9號、港鐵紅磡站上蓋，響1983年4月27號開幕，而家由康樂及文化事務署管理。
香港體育館外形上闊下窄，好似粒扁嘅鑽石咁，館內有冷氣，設12,500個位。香港體育館雖然叫「體育館」，但搞得最多嘅活動係演唱會。
香港鳳仙

香港鳳仙（粵拼：hoeng1 gong2 fung6 sin1；學名：Impatiens hongkongensis）係鳳仙科鳳仙屬嘅一年生草本植物，原產香港，而家喺香港同廣東嘅山地地區可以搵到。

樣
葉對生，樣似長橢圓形或圓角披針；花黃色，樣幾靚下。

用途
植株可以做野生觀景花卉。
香港駕駛學院

香港駕駛學院（簡稱駕院，粵拼：hoeng1 gong2 gaa3 sai2 hok6 jyun2；英文：Hong Kong School of Motoring）喺1983年成立，係香港第一間獲得政府認可嘅駕駛學校。香港駕駛學院一共有三間安全駕駛中心，分別喺南區嘅鴨脷洲、沙田嘅小瀝源同埋元朗嘅南生圍。2018年投得觀塘有信街「新觀塘駕駛學院」嘅經營權，喺2019年7月正式投入服務。全香港四間嘅指定駕駛學校基本上由同一間私營公司獨市經營。
香港體育學院

香港體育學院（英文：Hong Kong Sports Institute，簡稱：HKSI）係香港官方體育學院，係培訓香港運動員嘅主要地方。
由香港賽馬會撥款資助營運開支，佢哋嘅前身係嚮1982年成立嘅銀禧體育中心，1991年改做而家嘅名。

課程
包括田徑、游水、羽毛球、網球、乒乓波、足球、壁球、籃球、柔道、跆拳道同太極咁。
香港魚類

香港位處熱帶同亞熱帶之間嘅邊緣，有好多唔同嘅濕地，人工環境（例如水塘）以及好多珊瑚群落嘅海洋，加上有一定嘅雨量同水位，所以孕育咗好多唔同品種嘅淡水魚同海洋魚類。現時有記錄嘅淡水魚已經超過160種，當中以鯉科、鰕虎魚科、鰍科同麗魚科為主，而海洋魚類亦都唔少，有997種可以響香港嘅海域搵到，大約佔咗南中國海海魚種類（3,365種）嘅三成。最常見嘅魚包括隆頭魚科、鮨科、鰺科、笛鯛科、鮋科同蝴蝶魚科等等。
概括而言，「淡水魚」指偶爾或長期響淡水生境棲息嘅魚，包括山溪、河流、濕地同水塘，又可細分成「初級淡水魚」、「鹹淡水品種」、「海洋游移魚類」同「迴游性魚類」。據文獻所載，台灣同菲律賓；香港東北同東南水域嘅海魚超過2,000種。預計將來香港水域會錄得更多海魚品種。
鯨鯊 Rhincodon typus
黑鰭鯊
虎鯊
爪哇牛鼻鱝
雙吻前口蝠鱝
聶氏無刺鱝
鷹狀無刺鱝
納氏鷂鱝
無斑鷂鱝
北江光唇魚
側條光唇魚
香港黑鬥魚
义尾鬥魚
三線擬魚 Pseudobagrus trilineatus
米魚 (弓背青鱂)
鬼打扁
斯氏波魚
異鱲
香港魯警

香港魯警，又叫山東差，一般係講嚟自中國山東，特別係威海衛嘅香港警察。

史
1922年，香港警察第一次喺山東招請警察嚟香港執勤，並且喺1949年，亦即係中華人民共和國成立之後，停止喺山東招請警察。但有部分祖籍山東嘅警察，喺1950年至抵達香港。
英國人喺威海衛請差人嘅原因，一方面威海衛租借畀英國，另一方面，英國人發現山東人體型高大健碩，民風純樸，所以請大批壯丁嚟香港做警察。

請人
通常到山東請人嗰陣，會由一位外籍警員，同埋兩三位本地教官，再加一位識山東話同英文嘅翻譯去到當地請人，要求係身高有五呎七吋，重要體格健碩，據掌故文獻講，外籍教官會摸申請人隻手，手粗通常會比較容易申請成功。之後，就會喺當地受訓，然後嚟香港執勤。而學歷，就無特定要求，只係讀咗三年書都得。

待遇
由於魯警唔識英文同廣東話，所以佢哋有自己嘅警號，以及有專門服待佢哋嘅廚師。每服務三年，就可以放大假三個月，方便返鄉下探親，有好多重要順便喺鄉下娶埋老婆嚟香港。喺1950年，新嚟嘅警員，月薪有120蚊港紙。
雖然魯警唔識英文，但不少人都熱衷學英文，日後重因此晉升到警長。

邊度執勤
最初魯警被派到新界偏僻地區、交通部、港島山頂警區，同一啲英國商船執勤。佢哋駐守山頂，因為本地華籍警察唔識英文，而外籍人士比較鍾意性格單純，又體格大隻嘅魯警。而佢哋體格比較好，亦適合喺來往香港同中國大陸之間嘅英國商船上駐守，擔任保安工作。
後嚟，呢啲魯警重喺郵政局、立法局、港督府以至衝鋒隊執行任務。
馬些路

馬些路祖些達施華：巴西足球員。
馬些路奧古斯圖馬西亞斯達施華：巴西足球員，2016南美空難死者。
馬些路迪安（葡萄牙文：Marcelo Djian）：簡稱馬些路，巴西足球員，效力過亞美尼亞國家隊。
馬些路拉莫斯：巴西足球員。
馬些路里奧斯：智利網球員，1998年3月30號攞過網壇世界第一。
馬些路列比路迪蘇薩：葡萄牙政治人，2016年3月做咗總統。
Marcellus
馬些路高美斯：美國印第安曲棍球手。
馬些路忠斯：美國南北戰爭戰士。

地名
馬賽：法國南部港口城市
馬些路 (紐約)：美國紐約嘅地名。
馬些路村：美國紐約嘅村
馬些路中學：美國紐約嘅中學。
馬些路 (華盛頓)：美國華盛頓嘅地名。
馬些路 (密歇根州)：美國密歇根州嘅地名。

其它
馬些路報：美國密歇根州嘅報紙。
馬些路天駑：意大利男裝品牌。
馬亞木

馬亞木博士（1931年—2024年3月17號），原名馬木林，花名「小巴大王」，經營香港最大規模嘅專線小巴經營商冠榮車行。
佢喺中國廣東省潮州市出世，17歲去香港搵食，喺紅磡大環山木屋區居住後改建為七層徙置樓住。1952年創立「廣發隆米行」同衫舖，工作交由大仔馬僑生打理。1960年代，通脹好高，馬亞木每次先用高息標頭會，囤積存貨，善價而沽。1967年香港暴動，糧食短缺，賺到第一桶金。六七暴動後，港府籌報並為免大量喺九巴罷工期間停駛，造成以輕工業為支柱嘅香港經濟損失，將普通客車轉為黑白階磚仔客車繼續以載客為主營業，實行牌車分離，有牌嘅至可以換車，作為管制，手持嗰類牌照嘅，可自由轉讓，當時牌價約五千至八千港元，司機人工一二百港元，政府限制小巴發牌行動，造就馬亞木一帆風順嘅開始。
1970年代同友人合資創立冠榮車行。1977年，專線小巴法例立法前，馬亞木已經儲咗廿幾個牌，銀行業改革，以兩成首期供款十年重有餘額，於是加快轉業專注小巴業務。
1979年，投得黃大仙往慈雲山37號專線服務，加上該區陸續興建入伙，大量乘客更助長一代流氓富豪嘅誕生，至今壟斷全港專線小巴嘅絕大部分利潤。
馬亞木亦投資物業，主要集中喺銅鑼灣、旺角、彌敦道同埋上環。
2015年，馬氏從領展（港交所：00823）買入兩個商場，被譽為全港數一數二嘅「舖王」同埋合資江蘇省嘅鎮江百貨城，每位投資者各出一億港元。
2024年，瑪亞木於浸會醫院逝世，享年96歲

親屬
姪：馬振達，喺六七暴動中吃過甜頭，得以取得公共小型巴士十四座牌照，馬亞木一問個姪架車嘅狀況，決心積極轉型投資公共運輸。
仔：馬僑生、馬僑武、馬僑文，都係冠榮車行嘅股東，逐步接掌家族事業。

作風
馬亞木作風極為低調，鮮有喺公開場合露面，行蹤亦非常保密。佢啲仔衣着樸素，更以普通車款代步，可謂香港典型嘅隱形富豪家族。
馬些路·納比

馬些路·納比（意大利文：Marcello Lippi，1948年4月12號—）係意大利足球員同足球教練。由於佢戰術多變，加上頭髮係銀色嘅，所以俾人叫做「銀狐」。
佢喺2004年開始，佢就頂住基奧雲尼·查帕東尼呢個位去做意大利足球代表隊主教練，攞咗2006年FIFA世界盃冠軍，之後就走咗佬。雖然話佢喺2008年重新入過意大利足球代表隊做主教練，但係佢喺2010年FIFA世界盃打完小組賽之後就返咗屋企。而家佢做緊中國足球超級聯賽嘅廣州恆大隊主教練。
香港教育大學

（英文：The Education University of Hong Kong，縮寫EdUHK，簡稱教大）係香港唯一一間提供師範教育嘅大學，亦係八間大學教育資助委員會轄下法定公立大學之一。1992年6月由五間師訓學院合併而成，成為一間獨立自主嘅「香港教育學院」。1994年3月，政府頒布《香港教育學院條例》，條例響同年4月25號生效，香港教育學院正式成立。2015年行政長官會同行政會議通過將佢升格做大學，新校名修訂條例草案響2016年5月19號經立法會三讀通過並於5月27號刊憲生效，正式改名做「香港教育大學」（The Education University of Hong Kong）。
香港教育專業人員協會

香港教育專業人員協會（粵拼：hoeng1 gong2 gaau3 juk6 zyun1 jip6 jan4 jyun4 hip6 wui5；英文：Hong Kong Professional Teachers' Union；簡稱教協），係由香港大學、中學、小學、幼稚園各級學校教師組成嘅工會，解散時嘅會員有96670位，曾經係香港最大嘅單一行業工會同參與會員最多嘅民主派組織。

中共旗下官媒對教協發動連番批鬥
2021年7月30號，中共旗下官媒新華社同人民日報發表時評，聲稱教協係「毒瘤」，長期從事反中亂港活動。教協雖然近期宣佈退出民陣同支聯會，但係評論指呢種舉動係逃避追責嘅伎倆，唔單只無法洗脫涉嫌違法嘅有關問題，更加唔可能勾銷過往煽暴搗亂、禍害香港嘅罪責。文章又指香港教育系統長期藏污納垢、荼毒學生、危害社會，所以必須剷除教協，為香港教育正本清源。

教協宣布解散
2021年8月10號，因應港版國安法生效後嘅影響，再加上政治環境大變，教協宣布解散。
香港數碼聲音廣播

香港數碼廣播係根據2000年公眾諮詢嘅結果，政府採取市場主導、技術中立嘅政策，喺香港發展數碼聲音廣播。
通訊事務管理局辦公室喺頻帶III同L頻帶度預留頻譜，畀有興趣人士申請做數碼聲音廣播測試之用。測試結果良好（特別係頻帶III嘅測試），證實咗喺香港推展數碼聲音廣播，技術上可行。
2010年2月，政府按照市場主導嘅既定政策，公布香港數碼聲音廣播發展框架。同時，政府宣布發放頻帶III內一條數碼頻道，用來提供數碼聲音廣播服務。

發展同沒落
2011年，為咗回應香港市場嘅興趣同見到當時數碼聲音廣播服務喺外地嘅發展，政府向三間商營機構批出牌照。但係，三間商營數碼聲音廣播機構短時間內都以經營困難同埋冇足夠嘅聽眾群為理由退出市場，反映市場已經對數碼聲音廣播失去興趣，2015至2016年三間經營機構鳳凰優悅、DBC數碼電台同新城電台陸續申請退還牌照，截至2016年11月，香港得返香港電台一間公共廣播機構提供數碼聲音廣播服務，合共營運五條相關頻道。行政長官會同行政會議喺2017年3月28號，經考慮香港數碼聲音廣播發展檢討報告之後，決定停止香港嘅數碼聲音廣播服務，同埋喺6個月之內，或之後盡快喺切實可行嘅時限內，終止香港電台提供嘅數碼聲音廣播服務。
2017年8月11號，香港電台宣布，會喺9月3號零晨12點正式終止數碼聲音廣播服務，自此之後香港數碼聲音廣播全面停播。
香港教育工作者聯會黃楚標學校

香港教育工作者聯會黃楚標學校（英文：HKFEW Wong Cho Bau School）係香港教育工作者聯會搞嘅一間小學，喺香港新界離島區大嶼山東涌逸東邨，2001年開校，個名係紀念出錢贊助嘅生意人黃楚標。
呢篇香港教育工作者聯會黃楚標學校係關於香港教育（包括學校）有關嘅楔位文章。你可以透過編輯或修訂增加佢嘅內容。